text: Týsdagin spældi føroyska U17-landsliðið við dreingjum síðsta dystin í EM-undankappingini, sum seinastu dagarnar hevur verið í Georgia.
text: #000001
text: Lagt var upp til ein javnan og spennandi dyst ímóti San Marino, og soleiðis bleiv eisini. Tað var ikki fyrr enn fýra minuttir vóru eftir at spæla, at Føroyar skoraði einasta málið í dystinum, og tryggjaði sær harvið sigurin og øll trý stigini. Føroyska málið gjørdi Meinhard Olsen í 76. minutti.
text: #000002
text: Fyrstu løtuna skiftust liðini um at leypa á, men tað var ikki fyrr enn Karstin Hansen í føroyska málinum hevði havt sína fyrstu veruliga bjarging, at føroysku leikararnir vaknaðu av álvara, og restina av fyrra hálvleiki hevði føroyska liðið tamarhald á dystinum.
text: #000003
text: Eftir steðgin var gongdin tann sama, við góðum føroyskum spæli, men kortini høvdu okkara dreingir torført við at spæla seg til teir heilt stóra málmøguleikarnar. Fleiri fríspørk vóru vunnin í góðum støðum og yvirvágin vaks, men tað var ikki fyrr enn leikari hjá San Marino fekk seinna gula kortið og harvið reytt, at føroysku leikararnir gjørdu bart.
text: #000005
text: Restina av dystinum var eitt langt álop á málið hjá San Marino, og tá fýra minuttir vóru eftir at spæla, bragdaði hjá føroyska liðnum. Innskifti Janus Samuelsen sendi Mikkjal á Bergi avstað í vinstra borðið, og komin til baklinjuna, sendi Mikkjal bóltin innfyri. Trýstur av tveimum mótstøðuleikarum var Meinhard Olsen fyrstur á bóltinum, og so var 1-0 til Føroyar, og stór frøi í føroyska hópinum.
text: #000006
text: Eftir dystin vóru venjararnir, Áki Johansen og Pól F. Joensen sera væl nøgdir við úrslitið, men kundu ynskt sær, at spælið var betri, um hugsað verður um ta leikligu yvirvágina, ið føroyska liðið hevði næstan allar 80 minuttirnar. Kortini hava leikararnir rós uppiborið fyri stríðið, ið til førdi til sigurin.
text: #000007
text: Føroyska hópurin ger nú klárt at ferðast heim frá einari EM-undankapping, har avrikið er góðkent, og við eitt sindur av hepni í dystinum ímóti Georgia, kundi føroyska liðið endað á 2. plássi í bólkinum.
text: #000008
text: Endaliga støðan gjørdist, at Holland, ið hevur vunnið europameistaraheitið fyri U17-landslið seinastu tvey árini, vann bólkin við fullum stigatali. Nummar tvey bleiv Georgia við 6 stigum, meðan føroyska U17-landsliðið endaði á 3. plássi við trimum stigum. Aftast í bólkinum gjørdist San Marino við ongum stigi.
text: #000009
text: Nú byrjar venjingin aftur av álvara Dreingir undir 10 ár – U10 – byrja venjingina týsdagin 5.apríl og venja millum kl 17 og 18 U7 og U8 byrja mánadagin 4.apríl, frá kl 16-17 U6 byrjar venjingina eftir flaggdagin Skema við venjingartíðum og hvørjir venjarnir eru, kemur at liggja á heimasíðuni hjá NSÍ
text: #000011
text: Oddur Á Højgaard longt sáttmálan við NSÍ. Stóri og sterki verjuleikarin kom til hettar kappingarárið til NSÍ frá Eb-Streymur, og hevur Oddur í ár verið at sannur brandur í verjuni hjá NSÍ. Oddur stórtrívist í NSÍ blusini, og hevur havt eitt fantastiskt kappingarár, og eru vit sera fegin um at kunna kunngerða, at hann nú...
text: #000014
text: Vest Pack er aftur í ár ein at stuðlunum hjá NSÍ. Vit eru sera fegin um stuðulin frá Vest Pack.
text: #000023